**CHARTA PRÁV HOSPITALIZOVANÝCH DETÍ**

1. Deti sa majú prijímať do nemocnice len vtedy, keď sa im potrebná starostlivosť nemôže rovnako dobre poskytnúť doma alebo pri dennej hospitalizácii.
2. Deti v nemocnici majú vždy právo mať pri sebe svojich rodičov alebo ich zástupcov.
3. Ubytovanie ba sa malo poskytovať všetkým rodičom, pričom ich treba nabádať, aby ho prijali. Pre rodičov by nemalo znamenať finančnú záťaž a nemali by mať ujmu na zárobku. Aby sa rodičia mohli podieľať na opatere svojho dieťaťa, mali by byť trvalo informovaní o činnosti oddelenia a mali by sa povzbudzovať k aktívnej účasti.
4. Deti i rodičia majú právo byť informovaní spôsobom zodpovedajúcim ich veku a úrovni chápania. Mali by byť prijaté opatrenia na zmiernenie fyzického a emocionálneho stresu.
5. Rodičia majú právo na informovanú účasť pri všetkých rozhodnutiach týkajúcich sa starostlivosti o ich deti. Každé dieťa má byť chránené pred zbytočnou liečbou a výskumom.
6. Deti by sa mali ošetrovať spolu s deťmi rovnakých vývojových záujmov a nemali by sa prijímať na oddelenie dospelých
7. Deti majú mať všetky podmienky na hry a oddych i na vyučovanie primerané ich veku a stavu a majú byť v prostredí účelne zariadenom a stimulujúcom, ktoré má uspokojovať ich potreby.
8. O deti sa majú starať pracovníci, ktorých vzdelanie a skúsenosti predurčujú reagovať na fyzické, emocionálne a vývinové požiadavky detí a ich rodín.
9. Kontinuita opatery by mala byť zabezpečená tímom starajúcim sa o deti.
10. S deťmi sa má zaobchádzať s taktom a porozumením, pričom treba rešpektovať ich súkromie.

*(Charta práv hospitalizovaných detí bola schválená na prvej európskej konferencii o hospitalizovaných deťoch v máji 1988.)*

*Český a Slovenský výbor pre UNICEF*